KOMMISSIONENS BESLUTNING af 17. februar 1999 om miljøkriterierne for tildeling af Fællesskabets miljømærke til fodtøj (meddelt under nummer K(1999) 340) (EØS-relevant tekst) (1999/179/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke (1), særlig artikel 5, stk. 1, andet afsnit, og

ud fra følgende betragtninger:

I artikel 5, stk. 1, første afsnit i forordning (EØF) nr. 880/92 fastsættes det, at betingelserne for tildeling af miljømærket fastlægges for hver produktgruppe for sig;

ifølge artikel 10, stk. 2, i forordning (EØF) nr. 880/92 skal produktets indvirkning på miljøet vurderes ud fra de specifikke kriterier for produktgrupperne;

i overensstemmelse med artikel 6 i forordning (EØF) nr. 880/92 har Kommissionen foretaget høring af de vigtigste interessegrupper i et samrådsforum;

foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 7 i forordning (EØF) nr. 880/92 -

VEDTAGET FØLGENDE BESLUTNING:

Artikel 1

Ved produktgruppen »fodtøj« (i det følgende benævnt »produktgruppen«) forstås:

»Alle beklædningsgenstande beregnet til at beskytte eller dække foden og som har en fast ydersål, der kommer i kontakt med jorden«.

Artikel 2

Produktgruppens indvirkning på miljøet og brugsegnethed vurderes ud fra de specifikke miljøkriterier i bilaget.

Artikel 3

Definitionen af og de specifikke miljøkriterier for produktgruppen gælder for en periode på tre år regnet fra den første dag i den måned, der følger efter vedtagelsen af kriterierne.

Artikel 4

Med henblik på administrative formål tildeles produktgruppen kodenummer »017«.

Artikel 5

Denne beslutning er rettet til medlemsstaterne.

Udfærdiget i Bruxelles, den 17. februar 1999.

På Kommissionens vegne

Ritt BJERREGAARD

Medlem af Kommissionen

(1) EFT L 99 af 11. 4. 1992, s. 1.

BILAG

For at kunne kvalificere sig til miljømærket skal det i artikel 1 definerede produkt opfylde kriterierne i dette bilag med tester, der udføres forud for ansøgning som anført i kriterierne. Der kan eventuelt anvendes andre testmetoder, hvis det kompetente organ, der bedømmer ansøgningen, accepterer dem som ligeværdige. Hvor ingen test er nævnt, eller er nævnt som værende til brug for verifikation eller tilsyn, bør de kompetente organer basere sig på erklæringer og dokumentation fra ansøgeren og/eller uafhængige verifikationer.

Det henstilles til de kompetente organer, at de ved deres bedømmelse af ansøgninger og tilsyn med opfyldelsen af kriterierne i dette bilag tager hensyn til, om der benyttes en anerkendt miljøstyringsordning som f.eks. EMAS eller ISO 14001.

Formålet med disse kriterier er at begrænse niveauerne af toksiske reststoffer og emissioner af VOC (flygtige organiske forbindelser) og fremme mere holdbare produkter.

Den funktionelle enhed er et par sko. Kravene er baseret på skonummer 40 pariserstik. For børneskos vedkommende gælder kravene for nummer 32 pariserstik (eller største nummer, hvis det største nummer er mindre end 32 pariserstik).

ØKOLOGISKE KRITERIER

1. Reststoffer i slutproduktet

a) Gennemsnitskoncentrationen af reststoffer i slutproduktet må ikke overstige følgende:

>TABELPOSITION>

Testmetoder (der kræves testrapport ved ansøgning)

- Cr(VI): standard EN 420 (bemærk, at der kan opstå vanskeligheder ved måling på grund af interferens, når der analyseres visse typer farvet læder)

- Cd, Pb, As: analyser ved atomabsorptionsspektroskopi (AAS) efter oplukning med stærk syre.

Forberedelse af prøven:

1) Adskil overdelens komponenter fra sålens komponenter.

2) Finmal overdelens komponenter og sålens komponenter fuldstændigt og hold disse adskilt.

3) Analyser en prøve af hver af disse to præparater.

4) Koncentrationerne af ovennævnte stoffer i hver af disse to prøver må ikke overskride ovennævnte værdier.

b) Mængden af fri eller delvis hydrolyserbart formaldehyd i fodtøjets tekstilkomponenter må ikke overskride 75 ppm og i læderkomponenter ikke overskride 150 ppm.

Testmetoder (der kræves testrapport ved ansøgning)

- tekstiler: japansk lov nr. 112, SFS 4996 eller PRENISO 14184-1.

- læder: IUC 94.50001a eller DIN 53315.

2. Emisioner fra fremstillingen af materialer

Spildevandet fra lædergarverier skal behandles, enten på eget eller kommunalt spildevandsanlæg, således at der opnås en reduktion af COD-indholdet på mindst 75 %.

Testmetode (der kræves testrapport og passende supplerende data ved ansøgning)

COD: ISO 6060 - Vandkvalitet, bestemmelse af kemisk oxygenforbrug

3. Anvendelse af skadelige stoffer (indtil salg til den endelige forbruger)

a) Pentachlorphenol (PCP) og dets salte og estere må ikke anvendes.

Testmetode (med henblik på verifikation)

>TABELPOSITION>

b) Der må ikke benyttes azofarvestoffer, der kan spaltes til nogen af følgende aromatiske aminer:

>TABELPOSITION>

Testmetode (med henblik på verifikation)

- tekstiler: tysk metode B-82.02 eller tilsvarende, grænse 30 ppm. (Bemærk at der er mulighed for falske positive resultater for 4-aminoazobenzen og derfor anbefales bekræftelse)

- læder: standard DIN 53316, grænse 30 ppm. (Bemærk at der er mulighed for falske positive resultater for 4-aminozobenzen, 4-aminodiphenyl og 2-naphthylamin og derfor anbefales bekræftelse).

4. Anvendelse af flygtige organiske forbindelser (VOC) under den afsluttende samling af fodtøj

Den samlede anvendelse af VOC under sidste fase af fodtøjsfremstillingen må for følgende kategorier i gennemsnit ikke overstige:

>TABELPOSITION>

Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne.

Den samlede anvendelse af VOC'er under sidste produktionsfase beregnes således:

M(VOCtotal) = Ó (M(lim) × C(VOCa) ) + Ó (A(finish) × M(finish) × C(VOCf) )

hvor:

>TABELPOSITION>

Der kræves registrering af indkøbt læder, lim, finishmidler og fremstilling af fodtøj for mindst de sidste seks måneder.

5. El-komponenter

Fodtøjet må ikke indeholde elektriske eller elektroniske komponenter.

6. Emballering af slutprodukt

a) Bruges der papkasser til slutemballage af fodtøj, skal de fremstilles af mindst 80 % genbrugsmateriale.

b) Bruges der plastposer til slutemballage af fodtøj, skal de fremstilles af genbrugsmateriale.

FORBRUGEROPLYSNINGER

7. Forbrugeroplysninger

Følgende oplysninger skal følge produktet:

- Dette fodtøj er blevet behandlet for at øge vandafvisningsevnen. Det kræver ikke yderligere behandling (Dette kriterium gælder kun for fodtøj, der er blevet vandafvisningsbehandlet).

- Lad hellere fodtøjet reparere, frem for at smide det væk. Det skader miljøet mindre.

KRITERIER FOR BRUGSEGNETHED

8. Parametre, der bidrager til holdbarhed

Arbejdsfodtøj og sikkerhedsfodtøj skal bære EF-mærket (i overensstemmelse med Rådets direktiv 89/686/EØF (1) om indbyrdes tilnærmelse af medlemsstaternes lovgivninger om personlige værnemidler). Alt andet fodtøj skal overholde de krav, der er anført i oversigten nedenfor (der kræves testrapport ved ansøgning). De parametre, der henvises til, er målt i henhold til følgende testmetoder:

>TABELPOSITION>

>TABELPOSITION>

Derudover skal specielt termofodtøj opfylde følgende krav til vandafvisningsevne:

- overdel: indtrængningstid ≥ 240 min., optagelse

(1) EFT L 399 af 30. 12. 1989, s. 18.